ওসামা হাউসাউই

ওসামা হাউসাউই (আরবি: أسامة هوساوي, জন্ম: ৩১ মার্চ ১৯৮৪) হলেন সৌদি আরবের একজন ফুটবলার, যিনি বর্তমানে আল-হিলালের হয়ে মধ্য ডিফেন্ডারের দায়িত্ব পালন করেন। একই সাথে তিনি সৌদি আরব জাতীয় দলের অধিনায়কের দায়িত্ব পালন করছেন। ওসামা হাউসাউই আল-ওয়েহদা ক্লাবের হয়ে খেলার মাধ্যমে তিনি পেশাদার ফুটবলে পদার্পণ করেন এবং এর পর থেকে তিনি আল-ওয়েহদার প্রথম দলের হয়ে নিয়মিত খেলা শুরু করেন, যেখানে তিনি মধ্য ডিফেন্ডারের দায়িত্ব পালন করেছেন। ৫৯ ম্যাচে খেলে একটি মাত্র গোল স্কোর করার পর, ওসামা হাউসাউই আল হিলালে যোগদান করেন। আল হিলালে থাকাকালীন সময়ে, হাউসাউই এরিক গ্যারেটসের অধীনে উক্ত দলের হয়ে নিয়মিত খেলেছেন। অতঃপর তিনি উক্ত দলের অধিনায়কেরও দায়িত্ব পালন করেছেন। হাউসাউই আল হিলালের সাথে সর্বমোট ৭টি ট্রফি জয়লাভ করেছেন। যার মধ্যে ৩টি হলো লিগ ট্রফি (২০০৮, ২০১০ এবং ২০১১ সালের মৌসুমে) এবং ৪টি ক্রাউন প্রিন্স কাপ। ২০১২ সালে এপ্রিলে, ওসামা হাউসাউই বেলজিয়ামের একটি দল আন্ডারলেচের সাথে ২ বছরের একটি চুক্তি স্বাক্ষর করেন, এর মাধ্যমে তিনি সৌদি আরবের প্রথম এবং একমাত্র খেলোয়াড় হিসেবে ইউরোপে খেলেন। ওসামা হাউসাউই সৌদি আরব জাতীয় ফুটবল দলের প্রথম খেলোয়াড় হিসেবে বেলজীয় ক্লাব এবং লিগে খেলার যোগ্যতা অর্জন করেছেন। যদিও, আন্ডারলেচে থাকাকালীন তার সময়টি ছিল "ভুলে যাওয়ার মতো", কেননা সেখানে তিনি খুব কম সময় খেলার সুযোগ পেতেন। তিনি আন্ডারলেচের হয়ে মাত্র একটি ম্যাচে খেলার সুযোগ পান, যেটি ছিল ওএইচ লেউভেনের বিরুদ্ধে। উক্ত খেলাটি ২০১২ সালের ২৫ আগস্ট অনুষ্ঠিত হয় যেটি আন্ডারলেচ ১–১ গোলে ড্র করেছিল। বেলজীয় সুপার কাপে আন্ডারলেচের হয়ে বিকল্প বেঞ্চে উপস্থিত ছিলেন কিন্তু কখনোই খেলার সুযোগ পাননি। ২০১২ সালের নভেম্বর মাসে, অবশেষে ওসামা হাউসাউই বেলজিয়াম ত্যাগ করে দেয় এবং তার মাতৃভূমিতে ফিরে চলে আসে। সেখানে এসে তিনি আল আহলিতে যোগদান করে, তিনি এখানে যোগদানের জন্য ১.৫ মিলিয়ন গ্রহণ করেছিলেন। ২০১৬ সালে, আল হিলাল ওসামা হাউসাউইকে পুনরায় তাদেরকে দলে ফিরিয়ে নিয়ে আসে, এবার তাকে আনতে তাদের ৫.৫ মিলিয়ন ডলার (২১ মিলিয়ন রিয়াল) খরচ করতে হয়েছিল। আল হিলালে দ্বিতীয় বারের মতো যোগদান করার পর প্রথম মৌসুমেই তিনি সৌদি কিংস কাপ এবং সৌদি পেশাদারি লিগ জয়লাভ করেছেন। স্কোর এবং ফলাফলের তালিকায় সৌদি আরবের গোল ট্যালি প্রথমে উপস্থাপন করা হয়েছে। আল হিলাল সৌদি পেশাদারি লিগ (৩) : ২০০৯–১০, ২০১০–১১, ২০১৬–১৭ সৌদি ক্রাউন প্রিন্স কাপ (৪) : ২০০৮–০৯, ২০০৯–১০, ২০১০–১১, ২০১১–১২ কিংস কাপ (১) : ২০১৭ আন্ডারলেচ বেলজীয় সুপারকাপ (১): ২০১২ আল আহলি সৌদি ক্রাউন প্রিন্স কাপ (১) : ২০১৪–১৫ সৌদি পেশাদারি লিগ (১) : ২০১৫-১৬ কিংস কাপ (১) : ২০১৬ এএফসি এশিয়ান কাপ রানার-আপ (১): ২০০৭ গালফ কাপ অফ নেশনস রানার-আপ (২): ২০০৯, ২০১৪ http://www.foxsports.com/soccer/osama-hawsawi-player-stats "Official: Saudi Arabian international Osama Hawsawi signs two-year deal with Belgian giants Anderlecht"। Goal.com। ১৭ এপ্রিল ২০১২। সংগ্রহের তারিখ ১১ ডিসেম্বর ২০১২।  "Osama Hawsawi trades Anderlecht for Al Ahli (in Dutch:Osama Hawsawi ruilt Anderlecht voor Al Ahli)" (Dutch ভাষায়)। Sports Magazine.bel। ২১ নভেম্বর ২০১২। সংগ্রহের তারিখ ১১ ডিসেম্বর ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) [স্থায়ীভাবে অকার্যকর সংযোগ] "Anderlecht : Hawsawi rejoint Al Ahli" (French ভাষায়)। Mercato 365। ২১ নভেম্বর ২০১২। ২৭ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) "সংরক্ষণাগারভুক্ত অনুলিপি"। ১৮ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৭।  "Hawsawi, Osama Salem"। National Football Teams। সংগ্রহের তারিখ ২৫ ফেব্রুয়ারি ২০১৭।  ন্যাশনাল-ফুটবল-টিমস.কমে ওসামা হাউসাউই (ইংরেজি) ফিফা.কমে ওসামা হাউসাউই ওয়েব্যাক মেশিনে আর্কাইভকৃত ৩০ জানুয়ারি ২০১৮ তারিখে